ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 19/2551เรื่อง เวลาทําการและวันหยุดทําการของ ผู้ประกอบธุรกิจสัญญาซื้อขายล่วงหน้า อาศัยอํานาจตามความในข้อ 2 วรรคหนึ่ง แห่งประกาศคณะกรรมการกํากับหลักทรัพย์และตลาดหลักทรัพย์ที่ กธ. 9/2549 เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 1 มีนาคม พ.ศ. 2549 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 18/2549 เรื่อง เวลาทําการและวันหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 พฤษภาคม พ.ศ. 2549ข้อ ๒ ให้ผู้ประกอบธุรกิจสัญญาซื้อขายล่วงหน้าเปิดทําการตามเวลาและหยุดทําการตามวันดังต่อไปนี้(1) กรณีการเปิดทําการเพื่อให้ประชาชนติดต่อใช้บริการ ให้ผู้ประกอบธุรกิจสัญญาซื้อขายล่วงหน้าเปิดทําการในวันจันทร์ถึงวันศุกร์ ตั้งแต่เวลา 8.30 น. ถึง 17.00 น. และหยุดทําการในวันหยุดประจําสัปดาห์และวันหยุดตามประเพณีตามที่สํานักงาน ก.ล.ต. จะออกประกาศกําหนดเป็นปี ๆ ไป (2) กรณีการเปิดทําการในลักษณะที่ให้ประชาชนสามารถติดต่อใช้บริการด้วยเครื่องมือสื่อสารหรืออุปกรณ์คอมพิวเตอร์โดยผู้ประกอบธุรกิจสัญญาซื้อขายล่วงหน้าไม่มีการเปิดสถานที่ทําการ ผู้ประกอบธุรกิจสัญญาซื้อขายล่วงหน้าอาจเปิดทําการได้ทุกวันตลอด 24 ชั่วโมงข้อ ๓ เว้นแต่กรณีที่กําหนดในข้อ 5 ผู้ประกอบธุรกิจสัญญาซื้อขายล่วงหน้าอาจเปิดทําการในเวลาและวันอื่นนอกเหนือจากที่กําหนดในข้อ 2(1) ได้ตามหลักเกณฑ์ดังต่อไปนี้(1) กรณีการให้บริการของสํานักงานสาขาออนไลน์หรือการให้บริการในกิจการที่สํานักงานสาขาออนไลน์สามารถให้บริการได้ ผู้ประกอบธุรกิจสัญญาซื้อขายล่วงหน้าอาจขยายเวลาเปิดทําการได้ แต่ต้องไม่ก่อนเวลา 7.00 น. และไม่เกินเวลา 21.00 น. และอาจเปิดทําการในวันหยุดในช่วงเวลาดังกล่าวก็ได้ โดยผู้ประกอบธุรกิจสัญญาซื้อขายล่วงหน้าต้องแจ้งให้สํานักงาน ก.ล.ต. ทราบล่วงหน้า(2) นอกจากกรณีตาม (1) ผู้ประกอบธุรกิจสัญญาซื้อขายล่วงหน้าอาจขยายเวลาเปิดทําการหรือเปิดทําการในวันหยุดได้ ต่อเมื่อได้รับอนุญาตจากสํานักงาน ก.ล.ต.ข้อ ๔ ให้ผู้ประกอบธุรกิจสัญญาซื้อขายล่วงหน้าที่ประสงค์จะขอขยายเวลาเปิดทําการหรือเปิดทําการในวันหยุดตามข้อ 3(2) ยื่นคําขออนุญาตต่อสํานักงาน ก.ล.ต. พร้อมเอกสารหลักฐานที่แสดงรายละเอียดดังต่อไปนี้ (1) ขอบเขตการให้บริการในช่วงเวลาและวันเปิดทําการที่ขออนุญาต (2) แผนการกํากับดูแลการปฏิบัติงานในช่วงเวลาและวันเปิดทําการที่ขออนุญาตสํานักงาน ก.ล.ต. จะพิจารณาและแจ้งผลการพิจารณาให้ผู้ประกอบธุรกิจสัญญาซื้อขาล่วงหน้าทราบภายในสามสิบวันนับแต่วันที่ได้รับคําขอและเอกสารหลักฐานถูกต้องครบถ้วน เว้นแต่เป็นกรณีที่มีเหตุจําเป็นต้องพิจารณาข้อเท็จจริงเพิ่มเติมและสํานักงาน ก.ล.ต. ได้แจ้งเหตุจําเป็นดังกล่าวให้ผู้ประกอบธุรกิจสัญญาซื้อขายล่วงหน้าทราบก่อนสิ้นสุดระยะเวลาสามสิบวันแล้ว สํานักงาน ก.ล.ต. อาจขยายระยะเวลาในการพิจารณาออกไปเท่าเหตุจําเป็นที่มีได้เมื่อพ้นกําหนดระยะเวลาตามวรรคสองแล้ว หากสํานักงาน ก.ล.ต. ไม่ได้แจ้งผลการพิจารณาหรือไม่มีคําสั่งเป็นประการอื่นใดไปยังผู้ประกอบธุรกิจสัญญาซื้อขายล่วงหน้า ให้ถือว่าสํานักงาน ก.ล.ต. อนุญาตให้ผู้ประกอบธุรกิจสัญญาซื้อขายล่วงหน้าขยายเวลาเปิดทําการหรือเปิดทําการในวันหยุดตามที่ขอได้ข้อ ๕ ผู้ประกอบธุรกิจสัญญาซื้อขายล่วงหน้าอาจขยายเวลาเปิดทําการหรือเปิดทําการในวันหยุดได้ สําหรับการให้บริการด้านการเป็นผู้จัดการเงินทุนสัญญาซื้อขายล่วงหน้า หรือการให้บริการสํานักงานสาขาออนไลน์เฉพาะในส่วนของการทําธุรกรรมด้านการจัดการเงินทุนสัญญาซื้อขายล่วงหน้า ทั้งนี้ให้นําประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการมีสํานักงานสาขา และการให้บริการนอกสถานที่และนอกเวลาทําการของบริษัทจัดการซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 มาใช้บังคับกับการขยายเวลาเปิดทําการหรือเปิดทําการในวันหยุดดังกล่าว โดยอนุโลมข้อ ๖ ให้ผู้ประกอบธุรกิจสัญญาซื้อขายล่วงหน้าประกาศเวลาเปิดทําการและวันหยุดทําการให้ทราบเป็นการทั่วไปข้อ ๗ ในกรณีที่ผู้ประกอบธุรกิจสัญญาซื้อขายล่วงหน้าใดได้รับอนุญาตจากสํานักงาน ก.ล.ต. ให้เปิดทําการในเวลาหรือวันอื่นนอกจากเวลาทําการหรือวันทําการตามข้อ 2(1) อยู่แล้วก่อนวันที่ประกาศนี้มีผลใช้บังคับ ให้ผู้ประกอบธุรกิจสัญญาซื้อขายล่วงหน้าดังกล่าวยังคงสามารถเปิดทําการตามเวลาหรือวันดังกล่าวต่อไปได้ข้อ ๘ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 4 มิถุนายน พ.ศ. 2551 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - :- เหตุผลในการออกประกาศฉบับนี้ คือ เพื่อให้ผู้ประกอบธุรกิจสัญญาซื้อขายล่วงหน้าสามารถปรับตัวเพื่อรองรับการแข่งขันในการประกอบธุรกิจ โดยให้ผู้ประกอบธุรกิจสัญญาซื้อขายล่วงหน้าสามารถใช้ดุลยพินิจในการกําหนดวันและเวลาเปิดทําการได้อย่างเหมาะสมกับการให้บริการของบริษัท จึงจําเป็นต้องมีการปรับปรุงหลักเกณฑ์เกี่ยวกับวันและเวลาในการเปิดให้บริการของผู้ประกอบธุรกิจสัญญาซื้อขายล่วงหน้า